এশিয়ান গেমসে খেলেছে অনূর্ধ্ব-২৩ দল। ঢাকায় সেই দলের সঙ্গে দুই-তিনটি যোগ-বিয়োগ হবে। তাতে দলের মূল সুর বদলাবে না, ধারা একটু বাড়বে বৈকি। ওখানে ছিল রক্ষণ এবং প্রতিআক্রমণ-নির্ভর খেলা। সাফে সিনিয়র দলের খেলায় আরেকটু বল পজেশনে রেখে খেলার চিন্তা থাকলেও জেমি ডে কোনোভাবেই আগে গোল খাওয়ার পক্ষপাতী নন। শ্রীলঙ্কার বিপক্ষে প্রস্তুতি ম্যাচ হারার পর এই ইংলিশ কোচ যেন এশিয়ান গেমসের ফর্মুলায় ফিরে যাচ্ছেন, ‘আগে গোল খেলেই বাড়তি চাপ তৈরি হবে। সেটা কোনোভাবেই হতে দেওয়া যাবে না। তার চেয়ে দ্রুত কাউন্টার অ্যাটাকই ভালো।’ যেভাবেই তারা খেলুক ভুটানকে হারাতেই হবে। এই জয়ই পারে বাংলাদেশের ফুটবলে নতুন শুরু উপহার দিতে।